Bestyrelsens beretning for året 2015

På generalforsamlingen i marts måned 2016, blev bestyrelsen genvalgt. Derudover blev Henrik Pontoppidan nr. 29 valgt ind. Bestyrelsen konstituerede sig som nedenstående

Lotte Hammerich nr. 28: Formand og webansvarlig

Sune Pind nr. 26 : Sekretær

Kim Schrøder nr. 23 Varmeansvarlig

Jens Erland nr. 37 Bestyrelsesmedlem

Henrik Pontoppidan nr. 29 Bestyrelsesmedlem

Ejgil Jensen nr. 57. blev valgt som revisor.

Endvidere ville vores eksterne kasserer Martin Hammerich gerne fortsætte endnu 1 år.

Bestyrelsens første udfordring blev at efterkomme Hillerød kommunes påbud om sortering af affald. Der var i januar måned 2015 blevet afholdt et informationsmøde for grundejerforeningerne på Slettebjerget. Pga. niveauforskelle i vores forening, ville det give en del problemer at få tømt de spande man fra kommunens side ville udlevere til alle husstande. Bestyrelsen arbejdede derefter videre med et forslag til en nedgravet løsning, der på en ekstraordinær generalforsamling i juni 2015 blev enstemmigt vedtaget.

Vores affaldssystem blev taget i brug 1. oktober 2015.

Det har vist sig at pladsen i affaldsbeholderne stemmer overens med vores behov. På grund af at der i 2015 var 53 uger i året, gjorde det dog at restbeholderne blev fyldt op omkring nytår, da Hillerød kommune valgte at bibeholde deres tømning i lige og ulige uger.

Varmecentralen har kørt upåklageligt i 2015. De henvendelser der var omkring varme, viste sig alle ikke at have noget at gøre med varmecentralen. Vi valgte sidst i 2015 at isolere de 3 store fordelingsskabe.

Der blev afholdt 2 havedage i 2015 hhv. i maj og september. På trods af at solen ikke skinnede på os, blev der alligevel udrettet flere ting på vores fællesområder som beskæring af træer og buske i området.

Vi indgik også i efteråret også en aftale med det røde hus på Lille Sverigesvej om at få beskåret nogle træer i skel. Dette har afstedkommet en del mere lys i området omkring stien ved nr. 66.

Senere måtte vi endnu engang få beskåret lidt træer pga. storm.

I bestyrelsesåret løb blev blevet afholdt 4 bestyrelsesmøder.

Bestyrelsen